Franța anunță noi măsuri de relaxare. Macron: "Nu lăsăm garda jos, virusul nu a dispărut".
Cafenelele și restaurantele se redeschid în toată Franța și vor fi permise călătoriile în alte țări europene. Francezii vor putea, de asemenea, să viziteze membrii familiei din casele de bătrâni. Luni, Germania, Belgia, Croația și Elveția redeschid complet granițele cu țările UE. Cei care vin în Franța din Marea Britanie și Spania vor sta în carantină timp de două săptămâni.
Guvernul francez accelerează planurile de relaxare în urma restricțiilor impuse de pandemie, astfel preşedintele Emmanuel Macron a anunțat că Franța îți redeschide frontierele. În același timp vor fi redeschise cafenelele și restaurantele, iar școlile, grădinițele și colegiile se pregătesc pentru a trece la programul normal de pe data de 22 Iunie. Totodată, Macron spune că Franța nu lasă garda jos și trebuie să fie pregătiți din caz că sunt loviți de un al doilea val de epidemie."Acest lucru nu înseamnă că virusul a dispărut și că putem lăsa garda jos. Vara anului 2020 va fi una diferită de celelale veri, așa că va trebui să urmărim îndeaproape evoluţia epidemiei, pentru a ne pregăti în caz că se reîntoarce şi va fi mai gravă. ", spune Macron.Președintele francez afirmă că prioritatea guvernului este de a reporni economia țării.În ultimele 24 de ore, Franța a raportat 9 decese cauzate de noul virus. Cifra este mai mică decât cea de la jumătatea lunii martie. În total, 29.407 de persoane au decedat din cauza Covid-19 în Franţa.